LidanRubinov/Halacha-QA huggingface dataset:
שאלה: תיקון ברכה לבטלה או לחילופין הוצאת שם שמים לבטלה:: הרב! שאלה ממוקדת שמעיקה עלי ולא מצאתי תשובה בספרים: כאשר ישנו חשש ברכה לבטלה או לחילופין הוצאת שם שמים לבטלה: 1) האם החיוב להשלים לפסוק ולומר "ברוך שם כבוד מלכותו לעולם ועד" קצוב בזמן- האם לאחר שעבר זמן של תוך כדי דיבור אין משמעות לתיקון זה כלל? 2) האם צריכים להתקיים שני תנאים: א) עבר זמן של תוך כדי דיבור. ב) הסיח דעתו. האם די באחד מהתנאים כדי להפסיד את האפשרות לתקן? 3) האם ישנו הבדל בין העדות השונות בשאלה זו? (אשכנזים, ספרדים וכן הלאה)
תשובה: לכתחילה צריך לומר בשכמל"ו מיד. לא אמר מיד, יאמר בכל מקרה לאחר זמן. כאשר אמר "ברוך אתה ה' ", ימשיך: "למדני חוקיך". דהיינו, פסוק שלם. פסק"ת רו,כד.
שאלה: להשתכנע באמיתות האמונה בה : מדי פעם יש לי הרהורי כפירה שגורמים לי להרהר באמונה בה. ממש קל לשכנע יהודי שיש אלוקים אבל בטח גם כל דת בעולם משוכנעת שהיא הדת האמיתית, אז איך אני אדע שבאמת היהדות צודקת? כמו שאסור לעשות דין בלי ששני הצדדים נוכחים כי זה לא הגיוני כך לא באמת קשה להוכיח את היהדות אם לא שומעים מה יש לאחרים לענות? בעצם מה הסיכוי שאם הייתי נולד מוסלמי הייתי עוזב את האמונה באיסלם? כבוד הרב.אשמח מאוד לתשובה
תשובה: ב"ה לך. שמחתי לקבל את שאלתך היפה, ולראות כמה אתה, בגיל צעיר כבר חושב על דברים כל כך רציניים ומהותיים בחיים, מה שלא מעט בחורים בגיל שלך שקועים בדברים חסרי תוכן. חשוב לשאול, חשוב לברר, ואסור להיבהל משאלות ומקשיים, רק מי שמתמודד באמת זוכה להתקדם. אל תיבהל דרוש את התשובות מכל מי שתוכל, ברר לעצמך, ודע לך שאתה עכשיו בונה את עצמך, אתה מברר כעת את החיים שיהיו לך בעזרת ה'. בתוך מכתבך חבויות שתי שאלות ואשתדל לענות על שתיהן את לאחת בעזרת ה'. ואתחיל בשאלה הראשונה, איך אדע שדווקא היהדות היא דת האמת? תשובה אמיתית ורצינית על שאלה זו אפשר להגיע בשתי אפשרויות: א. לבדוק. ב. ללמוד. הדרך הראשונה, שלא מעט אנשים בחרו בה, היא ארוכה ולא קלה, היא דורשת מסירות רבה, השקעה רבה, וגם יש בה סיכון לא קטן. כבר אמר פעם אחד מחכמי הגויים, שהנסיון הוא המורה הטוב ביותר, הבעיה שהתעריף שלו יקר מאוד. אפשר לנסות, לבדוק, אך חשוב לדעת שגם כשמגיעים לתשובה הנכונה, לפעמים כל הנזקים שנדבקים באדם בדרך, הם דורשים תיקון, וזה לא תמיד קל. לפעמים אחר תהליך ארוך כבר אין כח נפשי לשנות, לפעמים גם נזקים מעשיים שנדבקו באדם מקשים עליו את המשך השינוי, ואת המשך התהליך. הדרך השניה קלה יותר, ובטוחה הרבה יותר והיא לימוד העניין באופן רציני. דרך זו ללא ספק דורשת, אך היא אמיתית וחשובה. כיום יש ספרים לא מעטים שעוסקים באותם הבירורים, חלקם תוכל ללמוד בעצמך, וחלקם תוכל למצוא לך שיעורים שעוסקים בדברים האלו, שיעורים שמקיפים את העניינים ושיתרמו לך המון המון. אחד מהספרים המפורסמים שעסק בהרחבה בתחום הזה של בירור הדתות והיחס אליהן, הוא ספר הכוזרי, שכתב רבי יהודה הלוי. זהו ספר נפלא שממש מברר את היסודות של הדתות השונות ואת הקושי שבהן, וכמובן את הגישה של היהדות אליהן. ספר זה יתן לך המון, ואפשר היום ללמוד אותו בדרכים שונות, לבד, בעזרת ספרי פירושים על הספר, עם שונים ופשוטים, וכן תוכל לשמוע שיעורים שונים באינטרנט, שעורים של רבנים שמלמדים את הספר הנפלא הזה. חשוב שתדע, שפעמים רבות כפו הגויים לכל מיני ויכוחים נגד גדולי ישראל, לנסות להוכיח לכל העולם שהדת שלהם היא הנכונה, ומעולם לא היה שחכם מחכמי הגויים האלו הצליח להוכיח את צדקתו. תמיד ידם שם חכמי ישראל היה למעלה, אך הגויים שלא אהבו זאת ניצלו אפשרות זו כדי לפגוע ביהודים, ובכל אילצו אותם לברוח מהמקום, או אף ניסו להרוג בעם ישראל. ובכל זאת נשארו ויכחים רבים מגדולי ישראל שמוכיחים את שקריות הטענות של הדתות האחרות. אך זהו עניין שחשוב ללמוד אותו באופן מסודר ומקיף, ולא להסתפק בתשובה כזו או אחרת דרך האינטרנט. במידה ואין לך מקום ללמוד, אשמח לעזור לך למצוא מקום מתאים. ביחס לאם היית נולד מוסלמי, האם היית זוכה לעזוב זאת, אין אדם שידע לענות על כך תשובה, שכן דרכי ה' עליונות מהבנתנו, ואנו צריכים להתקדם מתוך מה שה' נתן לנו. אשמח להיות בקשר ולעזור עוד בכל מה שאוכל. הרב יצחק גרינבלט
שאלה: התמודדות עם היצר : קשה לי מאד להתמודד מול היצר הרע. אני קורא לפעמים תהילים, וכול, אבל מאד קשה לי להתגבר על זה בעיקר כשאני במחשב, אבל לא רק! ואני יודע שזרע זה אחראיות, זה כוח האדם. אבל מה עושים.? תעזור לי.
תשובה: אין יכולת להתגבר כשיש אפשרות זמינה לחטא. לעשות חסימות לאינטרנט או לקבל על עצמך סייגים בהסתכלות באינטרנט, למשל איסור יחוד. אם כל זאת לא מועיל, יש היום אתר שבו עוזרים לצעוד בדרך שמפסיקים את ההתמכרות לאינטרנט. לגבי שאר הפעמים שיש נפילות ללכת לתיקון קימעא קימעא. בהתחלה להחליט על חלק מהזמנים להיות נקי, למשל בשבת, לאחר מכן להוסיף יום שקוראים בו בתורה. יש גם דרך של קנסות אישיים. אתה יכול לקבוע לעצמך קנס על כל פעם שאתה נופל. הקנס יכול להיות כספי, יכול להיות קנס של שעתיים תענית דיבור, הקנס יכול להיות גם לבלוע חצי כפית מלח.
שאלה: לקשור את קצוות הטלית בשבת: שבוע טוב ומבורך, רציתי לשאול שתי שאלות: 1. אם יש לי מעיל גשם בו הכובע דק ומקופל במעין כיס אחורי מאחורי הצווארון ויש לפתוח סקוטשים ולפתוח את הכובע. האם מותר בשבת? 2. הפרנזים בשולי הטלית נפתחים בתדירות די גבוהה. האם מותר בטלית שמשתמשים בה בשבת בלבד לקשור (קשר רגיל לגמרי) את הפרנזים שנפרמו. ישר כח ותזכו למצוות
תשובה: 1. מותר. 2. קשר שמטרתו לקשור לתמיד אסור בשבת וגם חשש למעשה אומן.
שאלה: הנחת חפצי חול ע"ג ספרי קודש: א. האם מותר להניח חפצי חול על ספרי קודש? ב. אם בדרך אגב ולא בכוונה תחילה הנחתי חפץ ע"ג ספר קודש - האם זה בעיה? ג. האם העניין הנ"ל תלוי בכוונת המניח?
תשובה: א. לא. אין זה מכובד. ב. יש בכך בעיה. ג. אין זה תלוי בכוונת המניח. לא ראוי שספר קודש ישמש כבסיס לחפצי חול.
שאלה: שימוש בתרמוס או פינג ן חלבי: 1. האם אני יכולה להשתמש בפינג ן מתכת גם בשביל להרתיח חלב מידי פעם, וגם בשביל להכין בפעמים אחרות תה אותו אני רוצה לשתות גם לאחר סעודה בשרית? 2. כנ"ל לגבי תרמוס, האם אני יכולה להשתמש בו גם עבור נס קפה עם חלב וגם עבור קפה שחור אותו ארצה לשתות אחרי סעודה בשרית?
תשובה: ב"ה שלו-ם וברכה, מותר לשתות את התה גם לאשכנזים אחר סעודה בשרית. קל וחומר שמותר לשתות את הקפה שלא בושל בטרמוס החלבי, רק נשמר חומו, כי אפשר להקל גם לשתותו בתוך הארוחה. הרב חגי בר גיורא
שאלה: טפח מגולה כיום: ראיתי בבן איש חי שמביא שהיום יש קולא מסויימת בתפילה וכדומה מול שיער אשה מגולה מכיון שזה נפוץ, ואין חשש הרהור. חשבתי שאם כן, כיום אפשר להקל גם לגבי זרועות מגולים וכו', מכיון שכך נשים רגילות ללכת לצערנו היום ואין חשש הרהור בגלל זרוע מגולה. וא"כ גם יהיה מותר לשמוע אשה שרה מכיון שזה רגיל. האם מה שנפסק שטפח באשה ערווה וקול באשה ערווה תלוי במה שנהוג באותה תקופה? ואם לא, אז כיצד היקלו פוסקים כמו הבן איש חי ועוד?
תשובה: אין להקל בגילוי בשר שהוא חמור יותר וכל הקולא היא רק בשיער ורק במקומות שרגילות הנשים באיסור זה שמזלזלות בו.
שאלה: נגיעה לצורך מחקר: אני עובד במעבדת מחקר וישנה אצלנו מערכת לקריאת אותות מוח. במערכת זאת צריך לשים כובע על הנבדק ת ואליו לחבר אלקטרודות. האם יש בעיה של איסור נגיעה אם מגיעה נבדקת? (את הכובע ניתן לבקש מהנבדקת לשים לבד ואת האלקטרודות אולי ניתן לחבר בזהירות.בנוסף אפשרי גם שאשה תעשה את זה במקומי אבל זה מצריך מאמץ וסיבוך גדול). ב מראש
תשובה: מדבריך אני למד שחיבור האלקטרודות לכובע אינו נגיעה בגוף האישה ולכן היא מותרת. אם כי עדיף שאישה שתעשה זאת, אם הדבר ניתן.
שאלה: המוכר שטר חוב וחזר ומחלו: שנינו, שהמוכר שטר חוב לחבירו וחזר ומחלו - מחול ע"פ שמואל. רציתי לשאול, האם אדם שכזה שמכר שט"ח, עשה איזה איסור או לפחות עבר על שארית ישראל לא יעשו עוולה?
תשובה: אדם שמוחל שטר חוב לא רק שעובר על איסור, הוא חייב לשלם מדינא דגרמי, עיין כתובות פו. בשו"ע חושן משפט סימן סו' סעיף לב' נחלקו השו"ע והרמ"א כמה חייב לשלם. המחבר פסק שמשלם לפי שווי השטר בשעת המחילה אולם הרמ"א כתב שרבים סוברים שמשלם את הסכום ששילם הקונה על השטר. הרב דניאל לונצר
שאלה: חובת בדיקה של "איכות" ההשגחה: הרב, יישר כח על הקדשת הזמן של הרב לענות לעמך ישראל. בהמשך לשאלה שהרב נשאל, אני מקפיד לבדוק שיש הכשר של הרבנות המקומית בחנות בה אני קונה. פגשתי כמה מוכרים שמספרים לי שהמשגיח של הרבנות לא נמצא הרבה בחנות (הם ניסו לשכנע אותי לקנות במקום בלי הכשר רבנות מקומית, רק של בד"צ כלשהו. אמרו שזה מנסיון). א. מהי החובה המוטלת עלי בבדיקת "איכות" ההשגחה? האם העובדה שיש תעודה בתוקף מספיקה או שאני נצרך להתקשר לדבר עם המשגיח? (לא תמיד אני קונה בשעות "העבודה" השגרתיות). ב. אם אני שומע מבעל חנות שהמשגיח "לא כ"כ רציני" - האם מותר לי עדיין לאכול אצלו? ג. האם הדרישה להכשר הרבנות המקומית שלי היא מוצדקת או שאפשר להסתפק גם בבדצ בלבד? (איזה בדצ אפשר?) חורף טוב השאלה נשאלה בהמשך לשאלה "הכשר של פיצה"
תשובה: בעלי העסקים נוגעים בדבר. הם מעדיפים "כשרות" מזויפת זולה שאינה מחייבת אותם הרבה, ולכן הם מוציאים לעז על הרבנות ומשגיחיה. לצערנו, יש גופים המעניקים כשרות זולה וחסרת אחריות בשמות יפים מן ההפטרה ובתעודות מעוטרות בתוארים מפליגים, כגון: "מהדרין מן המהדרין". יש להיזהר מנפילה בפח ולדרוש תעודת כשרות של הרבנות המקומית כשהיא בתוקף. אם באמת נמצא משגיח המועל בתפקידו, יש ליידע את הרבנות על כך והיא תדאג לפטרו.
שאלה: מתן עונש לילד שלא רוצה להתפלל: בני בן ה-9 אינו שש ללכת בשבת לבית הכנסת. בערב שבת הוא הולך עם בעלי אך ביום שבת כאשר מעירים אותו לבית הכנסת הוא מתלונן ואומר: חבל שאנו דתיים,למה בחרתם בזה? כשאגדל אהיה חילוני וכו. בעלי רוצה להעניש אותו על כך שלא קם כמו אחיו בן ה-10.5 אך אני חוששת כי זה יגרום לבני לא לאהוב את בית הכנסת,מה עלינו לעשות? עלי לציין כי אלו הימים היחידים שאנו מבקשים ממנו להצטרף לבית הכנסת.
תשובה: לא כדאי להעניש אלא ליצור עידודים חיוביים להליכה לבית כנסת. בכל אופן, גם אם לא הולך לבית כנסת לעמוד על כך שיתפלל לפחות ביחידות. לומר לו שהוא עדיין קטן ולכן אין לו כוח ללכת לבית כנסת וכשיגדל יהיה לו כוח להוסיף אומץ. לאחר חודש להעיר אותו למוסף. לאחר מכן לקריאת התורה וכו'.
שאלה: לדווח לעיריה שהדירה חייבת בארנונה: הרב, אני מעוניין להשכיר דירה ולפי החוזה אם המועצה לוקחת ארנונה אני צריך לשלם. בעה"ב אינו מצהיר על חלקה זו שברשותו ואם יבואו הרשויות וידרשו ת הוא ישלם. כמובן שאסור לרמות את המועצה,אך ראיתי באחת התשובות שזו חובתו של בעל הבית ולי לא אמור להיות אכפת אם הוא החליט להצהיר או לא. בתחילה אמרתי לו שאני לא מסכים לעבוד על העירייה, אך עתה כשראיתי את התשובה - האם מותר לי לומר לו שזה עניינו האישי ובמידה ויבקשו ת באיזשהו שלב אז אני אשלם? (כפי שכתוב בהסכם) האם אני מכשילו באיסור?! מראש
תשובה: חובת ת הארנונה מוטלת על הדייר, אלו תשלומים על שירותים שהמועצה עירייה מספקת לאדם, כגון: פינוי אשפה, תאורה ועוד מערך שלם שעולה כסף רב. אינך יכול לגור בעיר ולהנות מכל השירותים ללא ת לכן ודאי עליך לשלם ארנונה ארנונה למועצה עיריה. גם פוסקים שמקילים בתשלומי מס הכנסה מודים שיש חיוב גמור לשלם ארנונה עיין בהרחבה בשו"ע חושן משפט קסג' הרב דניאל לונצר
שאלה: שבת חתן בבית כנסת רפורמי: הוזמנתי לשבת חתן של חבר קרוב מאוד שהוא חילוני. העניין, שזה ייערך בבית כנסת רפורמי, האם אני יכול ללכת? מה עליי לעשות? השאלה נשאלה בהמשך לשאלה "ברכת שבע ברכות ע"י חילוני כופר"
תשובה: לא ולא! "בית כנסת" רפורמי אינו בית כנסת. יש חשש חמור לחילול שבת. אין זו תפילה במניין, אם בכלל. עצם הנוכחות שם נותנת לגיטמציה לזיוף.
שאלה: מנהיג ציבור צריך להיות רועה צאן: הרמח"ל כותב: ומשה היה רועה צאן הקב"ה בוחן הצדיקים במרעה, כי ידוע שנשמות ישראל נקראים צאן. ואח"כ השם "מזמין" את משה להיות נביא ושליח. האם לפני שאדם מקבל תפקיד ציבורי עדיף שירעה צאן?
תשובה: לאו דווקא שירעה צאן בפועל. הכוונה היא שצריך להתרגל למידת הרחמנות. כל דבר שדורש מידת רחמנות זו הכנה טובה למנהיגות אכפתית.
שאלה: איפה משה רבנו היה כ"כ הרבה שנים?: הרמח"ל כותב: ומשה היה רועה צאן יתרו,שהצדיקים יכולים לשבת במנוחה, אך הם בוחרים ללכת בתוך הרע ולברור את הטוב מהרע, וכשהם רועים צאן למטה אזי זה רומז הליכת נשמתם בתוך הרע לעשות בירור. האם כונת הרמח"ל שכל השנים שהתורה לא מספרת לנו עד גיל 80 מה עשה משה רבנו, אז משה רבנו התכונן לשליחות, כפי מבטו של הרמח"ל?
תשובה: אין הכרח כי כל שמונים שנותיו של משה עסק מדעת בהכשרה לתפקידו כי בדבריו הזכיר רק את הליכתו במדבר ברעיית הצאן, שהיתה לאחר שנשא את בת יתרו ורעה את צאנו. אמנם אין ספק שההשגחה העליונה שהכינה את משה ליעודו מלידתו וקודם לכן הכינה בו תיקונים והכשרות שלא נודעו לנו.
שאלה: הכשרת טוסטר סנדביץ: לרב שמנו בטעות בתוך טוסטר סנדביץ, המשמש בד"כ לטוסטים חלביים, לחמניה שחממנו אותה בשבת על גבי שניצלים (ללא חציצה של נייר כסף וכדו ) שהיו על הפלאטה של שבת. הטוסטר לא היה בן יומו (מוצאי שבת), וכמו כן, תבניות הטוסטר מצופות טפלון. יש לציין, שהלחמניה יצאה מגבולות התבניות וחלק היה על הפלאסטיק של הידיות של הטוסטר, כך שהשאלה היא גם על ההכשרה שלהם. כמו כן, הלחמניה החמה הונחה על צלחת פלאסטיק לא חד פעמית. האם ניתן צריך להכשיר את הטוסטר ואת הצלחת?
תשובה: ב"ה שלו-ם וברכה, היות ולא חומם בשר אלא טעם בשר שאולי בטל בלחמניה, אפשר להקל להכשיר את הטוסטר (למרות שהוא טפלון) ע"י חימום בחום גבוה כרבע שעה ולהגעיל את הצלחת ברותחים. הרב חגי בר גיורא
שאלה: ביטול הזמנת שירות: לרב לצורך נסיעה לחתונה הזמננו הסעה. התקשרנו למספר מסיעים חלק לא ענו על זמן ההתחלה. אחד לבסוף אמר שייתכן שהוא צריך לבדוק ודיבר על מחיר מסויים אולם לא קיבלנו תשובה סופית, במקביל המשכנו לחפש הסעה. לאחר כשעתיים הנ"ל חזר אלינו ואמר שיוכל והסכמנו. לאחר כ-20 דקות, בערך, התקשר מסיע אחר ואמר שהוא יכול לבסוף בזמן שרצינו והמחיר שלו מלכתחילה היה נמוך יותר. אז התקשרנו וביטלנו את ההסעה הראשונה ולקחנו את ההצעה השניה הזולה יותר. לאחר מכן המסיע שביטלנו שלח לנו SMS שהוא נפגע מכך שהוא התאמץ להזיז הסעות בשבילנו. שאלתנו: האם היינו ר בביטול ההסעה, מאחר שזה היה זמן קצר לאחר שהזמנו אותו כ-20 דקות, ואם הוא התאמץ להזיז דברים סביר להניח שזה היה במשך השעתיים עד שחזר אלינו, ואז עוד לא ידענו שיחזיר לנו תשובה חיובית ויכלנו כבר לקחת מישהו אחר?
תשובה: הדיון בשאלה אינו מצד המאמץ של הנהג להזיז דברים אלא מצד חזרה מהתחייבות בעל פה. לעצם התשובה: בנידון השאלה שיש הפרש מחירים בין הנהג הראשון לנהג השני, מעיקר הדין מותר לבטל, אולם מידת חסידות להמנע מכך. כל זאת בתנאי שלא נגרם לנהג הפסד מכך שביטלתם לו את הנסיעה, אולם אם נגרם לו הפסד, כגון שאמר ללקוח אחר שאינו יכול להסיע אותו, עליכם לפצות אותו על ההפסד. מקורות ופירוט: הגמרא במסכת בבא מציעא (מ"ח.) אומרת "הנושא והנותן בדברים לא קנה והחוזר בו אין רוח חכמים נוחה הימנו", דהיינו אע"פ שלסיכום בעל פה אין תוקף מבחינה ממונית, עדיין מי שחוזר בו מסיכום כזה אין רוח חכמים נוחה ממעשיו. נחלקו הראשונים מה הדין כאשר המחירים שונים. "הרא"ש" פסק שאסור לחזור בו, ו"בעל המאור" פסק שכשהמחירים שונים יכול לחזור בו. השולחן ערוך והרמ"א (חושן המשפט סימן ר"ד) פסקו שאף כאשר המחירים שונים אסור לחזור בו, אולם הש"ך (ס"ק ה) הביא דברי הב"ח שהסתפק בהכרעה זו מפני שבירושלמי נראה כדברי בעל המאור. בעל ערוך השולחן רצה ליישב שדברי הרא"ש שאסור לבטל גם אם המחירים שונים הם רק מידת חסידות ודברי בעל המאור והירושלמי הם עיקר הדין וכן כתבנו למעלה. לגבי מה שכתבנו שאם לנהג נגרם הפסד מן הביטול יש לפצותו הדבר מבואר בסימן של"ג סעיף ב' שפועל שהבטיחו לו עבודה וביטלוה אם היה יכול למצוא עבודה אחרת באותו הזמן יש לשלם לו כפועל בטל.
שאלה: כיפה במשחק: האם מותר וראוי לשחק עם ילדים שמורידים את הכיפה במהלך המשחק?
תשובה: כיפה הוא סמל חשוב ליראת שמים. וציצית היא מצווה יקרה שניתנה לנו. ולכן גם בספורט ובמשחק נקפיד על זה. חשוב שתשמור בעצמך ותתן דוגמא אישית, אלא אם כן אתה יכול להשפיע עליהם. ה' יצליח דרכך.
שאלה: ברכת "שבת " לגוי: אני משתתף בפורום (קבוצת דיון) במרשתת כבר כמה שנים, בה אני הישראלי היחיד וכפי הנראה גם היהודי היחיד. עיקר פעילותי בפורום זה היא ביום שישי, כשאני מסיים לכתוב את תגובתי האחרונה אני נוהג לחתום ב- Shabbat Shalom. התעורר בי ספק אם אני נוהג כיאה כדין כיוון שהשבת לא שייכת לגויים ואף אסור להם לשמור אותה. מצד שני השבת היא לכל העולם כמו הקב"ה. השאלה נשאלה בהמשך לשאלה "לימודים עם גוים"
תשובה: אינך מאחל לו שישמור שבת אלא " ". אך מכיון שאצלך שבת אתה מאחל לו לפי כללי הנימוס הנהוגים אצלך בשעה זו.
שאלה: כשרות ללא תעודה: יש לנו קונדיטוריה בשכונה. בעל הקונדיטוריה מוכר בשכונה וירא שמיים, ותושבי השכונה בעצם כבר לא מבררים לגבי התעודה (משום שכבר ביררו פעם אחת, והם "מכירים" אותו). לאחרונה תושב "חדש" בשכונה הסב את תשומת ליבי שלמקום כבר אין תעודת כשרות (מפני שהוא חדש הוא בירר, וגילה שתוקפה פג לפני 3 חודשים). יכול להיות שבעל הבית החליט לחסוך, או שסתם הוא קלט שאף אחד כבר לא שואל על זה וכולם מכירים אותו, אבל אותו חבר שלי טוען שהוא כבר בא אליו פעמיים בהפרש של שבועיים-שלוש והוא "מורח" אותו (מדובר בתעודה שפג תוקפה באלול-תשרי בערך). אני מניח שאסור לקנות בחנות למרות שאנו מכירים את בעל הבית והכל (נכון? אני לא טועה או משהו כזה, כן?). אבל הבעיה היא שגילינו על כך לאחר שקנינו מגש בורקסים, ותהינו מה דין הבורקסים. ז"א אין לנו בעיה כלכלית לזרוק אותם, אבל תהינו האם מדובר ב"בל-תשחית", כי אחרי הכל אם היינו מתארחים אצל המוכר בבית - היינו סומכים עליו, ולא מדובר על מישהו שאינינו מכירים כלל.
תשובה: ב"ה שלו-ם וברכה, בדיעבד, לאכול ולא לזרוק לא לקנות עוד עד שתהיה תעודה. הרב חגי בר גיורא
שאלה: דבר תורה של אשה בשלחן שבת : לכבוד הרב אמנם ראיתי תשובות בעניין דומה באתר אך רציתי לחדד את השאלה ולדייקה. האם מותר לי כאשה לומר דברי תורה בשולחן השבת כאשר חתני יושב עמנו? חשוב לי לציין שלא מדובר בד"ת במקום בני התורה במשפחה אלא בנוסף. וכהמשך השאלה, האם מותר לפתח שיחה מתוך דברי התורה שנאמרו (גם אם ע"י בעלי או חתני) שישתתפו בה מטבע הדברים גם בנות המשפחה? שאלה זו חשובה לי שכן אנו ב"ה מרבים בדברי תורה בשולחן השבת, וגם הבנות אומרות רעיונות מפרשת השבוע וכד. למרות (אולי בשל?)היותי אשה אני אוהבת מאד את הלימוד התורני ושמחה להיות חלק ממנו. עתה השאלה עלתה כשב"ה הצטרף חתן בן תורה למשפחתנו בשעה טובה. אנו משתדלים מאד להקפיד על דיני הצניעות כהלכתן, יחד עם זה לא רוצים לפגוע בשמחת ובטבעיות שולחן השבת המשפחתי.
תשובה: אשת הסמ"ע הייתה אומרת דברי תורה בשולחן השבת בנוכחות בחורים. ולגופו של עניין איני מבין, דברים בטלים מותרים מפי אישה ודברי תורה לא?!
שאלה: להטביל ספל שהודפסה עליו תמונה: האם צריך להטביל ספל שהודפס עליו תמונה ע י יהודים? האם זה נחשב שיהודי יצר אותו או גוי? ב מראש.
תשובה: וברכת ד' התמונה איננה חלק מהספל, ועל כן אם הספל נעשה על ידי גוי יש להטבילו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מיקרוגל חלבי או בשרי?: האם אחרי שאני מחמם אוכל בשרי במיקרוגל אם הוא היה בשרי וגם אם אני מבשל בחלבי אם הוא נהיה חלבי? צריך לקנות מיקרוגל נוסף או שלא? אשמח לקבל תשובה
תשובה: ניתן להשתמש במיקרוגל למאכלים בשריים וחלביים ובתנאי שהם יהיו מכוסים כשמחממים. אם התבלבלו, ניתן להכשיר אותו על ידי חימום כוס עם מים עד שכולו מתמלא אדים. כמובן, לאחר שניקו אותו היטב. אם יש צורך, יש להגעיל את הצלחת.
שאלה: דיבור לאחר ברכת המפיל ותיקון חצות לילדים: לכבוד הרב, ברשותך, רציתי לשאול שאלה בקשר לברכת המפיל בלילה ולתיקון חצות שכפשוטו נתקיים בשעת החצות: 1) א. מדוע לאחר ברכת המפיל, שנמצא ר קריאת שמע שעל המיטה, אסור לדבר? מה טעם האיסור הלזה? ב.מדוע התוכן של סדר ק"ש על המיטה, ארוך כל כך? 2)א. אני בת, האם תיקון החצות מחייב גם אותי? ב. אם לא, ואני רוצה לאומרו, אני רשאית לכך? ג. אם ההורים לא מרשים לקום שחצות, מותר לי בכל זאת? ד. מה הטעם של תיקון חצות? ה. אם נשים לא מחויבות, מה טעם החיוב לגברים? ו. למה התיקון נערך דווקא בחצות? ז. מה אומר תוכנו? ח. כשאגדל בע"ה (היום אני בת 11), אהיה חייבת בו? ט. האם כל העדות (או כל הדתות ) מחוייבות בו? סליחה שהשאלה כל כך ארוכה, אך אשמח מאוד, כבוד הרב, אם תוכל בבקשה לענות לי על כל השאלות. אודה לך מאוד עד אין קץ. ושוב סליחה. הודיה, כיתה ו, מראשון לציון. השאלה נשאלה בהמשך לשאלה "ברכת המפיל פירוש קצר"
תשובה: אחרי קריאת שמע שעל המיטה יש להשתדל לא לדבר כדי להרדם מתוך תפילה ודברי תורה. סדר קריאת שמע על המיטה מעט ארוך כיון שהלילה הוא זמן של חסרון בחיים. האנשים ישנים ונשמתם מסתלקת מהם מעט. וכן שאר הבהמות והחיות ברובן ישנות בלילה ומכיון שהעולם פחות חי ופעיל בלילה זהו יותר זמן המועד לפורענות ולכן צריך יותר להתפלל על הזמן הזה. לפני השינה הוא גם זמן של סיכום היום וחשבון נפש. מעיקר הדין מספיק לומר רק את החלקים העיקריים של קריאת שמע: שמע ואהבת, וברכת המפיל. מ"ב רלט ט. אם את מרגישה שהנוסח ארוך מידי את יכולה להסתפק בזה ועם הזמן להוסיף עוד בהדרגה. לגבי תיקון חצות: אשרייך שאת רוצה להתקדם ולהשתדל בעבודת ה' אבל צריך לדעת שלכל גיל ולכל תקופה יש את התפקיד וההתנהגות המתאימה לו. בגיל שלך עלייך להשתדל ולהתאמץ בלימודים, כיבוד הורים, דרך ארץ, עזרה לזולת, תפילה ומידות טובות. תיקון חצות הוא תפילה מיוחדת שנהגו לאומרה בחצות הלילה להשתתף ולקונן על צער החורבן ולהתפלל להקב"ה שיבנה בית המקדש במהרה. כיום לא רבים נוהגים לומר זאת ונשים כלל לא נהגו לאומרו. לכן אם הורייך לא מרשים לך לקום בחצות, הם צודקים מאוד. בגילך צריך לישון היטב כדי שיהיה כוח ומרץ למלא את כל הדברים החשובים שיש לעשות במשך היום. אם תשמעי לכל הורייך תקיימי מצוה גדולה מאוד ובוודאי בזכות זה מתקרבת הגאולה. בהצלחה בכל
שאלה: נקיון לתפילה גם בנעליים: 1. א. מה לגבי מקום שמצויים שם הרבה כלבים וחתולים ויש צואה מסביב, האם צריך לנקות את הנעל (אם לא בטוח שדרכתי על צואה). האם זה רק בצואה ממש? מה לגבי לכלוך של צואה ישנה? ב. ראיתי בערוך השולחן ובכף החיים שיש ליזהר כשיוצאים מבית הכסא ומקומות שאינם נקיים לקנח היטב מנעליו קודם כניסתם לבהכ נ להתפלל. וכן האשל אברהם מבוטאטש כותב להחמיר גם במי רגליים. אמנם, כף החיים כותב שלא צריך. האם אשכנזי צריך להחמיר כדעת האשל אברהם? אם כן, איך לקנח את הנעל- בניגוב בעלמא, בהליכה, בהרטבה? נדמה לי שראיתי חילוק בין המנעלים לבין בגדיו, שמנעלים יותר חמורים. סליחה ו השאלה נשאלה בהמשך לשאלה "נקיון ונקיות לתפילה ולתפילין"
תשובה: א.החשש לצואה הוא ספק ספיקא - ספק דרך או לא דרך ספק נוסף שמא נתנקה בדרך לבית הכנסת (פסק"ת עו, הערה 20). חתול בחזקת שאינו מטיל צואתו ברחוב העיר, (פסק"ת עו,י). כיום רחובות העיר בזמנינו בחזקת שאין בהם צואת אדם (שם). לסיכום: כשיש ריח וחשש ממשי צריך לנקות נעליו. ב. ערוה"ש עו, ב וכן כה"ח שם יב - מדברים על שירותים עם צואה על הארץ שלא כמו בזמנינו. אשל אברהם מדבר על שלולית מי רגלים בלבד - לא שייך בזמנינו. גם בשירותי בית הכנסת ישיבה, עד ההגעה לתוך בית הכנסת לא נשארים מי רגלים.
שאלה: לקחת תרופה בשבת: אבקש לשאול את הרב נבנצאל. האם יהיה ניתן להקל לקיחת תרופות בשבת במיחוש בעלמא כאשר יש כל צד להקל. כלומר, מכיוון שיש אומרים שכיום אין גזירת שחיקת סממנים, כי אנשים כבר לא שוחקים כי הכל מוכן דרך בתי החרושת, אז בצירוף כל סניף נוכל להקל. למשל, הרב שלמה קלוגר כותב בסימן שכח, שאם התחיל לפני שבת אז יהיה מותר להמשיך בשבת או כותב שתרופה כמו סירופ שצריכה להכינה ע"י בישול אין איסור כי לא חוששים שיבשל, כי הכל יודעים שאסור לבשל. במקרים הנ"ל נוכל להקל, בצרוף השיטה שכיום הגזירה לא קיימת?
תשובה: לדעתי אין להקל בדבר. בשורות טובות
שאלה: הרחקת יתושים בשבת: האם לבא"ח, שאוסר להוליד ריח על גוף האדם, יהיה אסור למרוח על הגוף משחה נוזלית עם ריח רע להרחיק יתושים?
תשובה: הבא"ח לא אוסר אלא כותב שראוי לנהוג כך, ובמקום שאין הנאה בהולדת הריח אין מקום לאסור כלל.
שאלה: לימוד תורה או הקמת משפחה?: לכבוד הרב שליט"א. אני חוזר בתשובה, נשוי ואב לילדה אחת. ישנה נקודה יסודית ביהדות שאינני מבין ואשמח אם כבוד הרב יכול להתייחס אליה. מדוע התורה רואה ערך כה עליון בהקמת משפחה וגידול ילדים? הרי ברגע שאדם מתחתן ומביא ילדים לעולם, יש לו הרבה פחות זמן ללמוד תורה, וח אמרו ותלמוד תורה כנגד כולם. אני יודע שהמצווה הראשונה בתורה היא פרו ורבו, ובכל זאת - אני מרגיש שאני מפספס כאן משהו. חשוב לי לציין שאינני שואל, חס ו ממקום של זלזול בתורתנו הקדושה, אלא מתוך רצון תמים לחפש תשובות. אשמח אם כבוד הרב יכול להתייחס לעניין. מראש ו
תשובה: ב"ה לך. שמחתי מאוד לקבל את שאלתך היפה והמעמיקה. ביהדות אנו מאמינים שצריך לא להתבייש לשאול, שכן השאלות הן אלו שמקדמות את האדם, וכך אמרו ח "לא הביישן למד". אדם צריך לשאול כל מה שמפריע לו, כל מה שהוא רוצה להבין, ולפעמים אף אחר שיקבל תשובה, להמשיך וללמוד את הדברים באופן מסודר ורציני. בדרך כלל לימוד מסודר יהיה טוב בהרבה מכל תשובה שאפשר יהיה לכתוב דרך האינטרנט, והוא יבנה את האדם הרבה יותר. ובכל זאת יש גם מקום לתשובה ראשונית שהיא פתיחה, היא מיישבת את הנפש ונותנת לאדם כוחות ומפתחת את הרצונות שלו להמשיך ולהתבונן, להמשיך ולברר גם את השאלה הזו וגם שאלות אחרות. תרגיש חופשי לשאול, וכלל אינני חושד בך שאתה שואל לקנטר וכדומה, אלא מאמין אני בך שאתה באמת רוצה להבין. אחד מהיסודות החשובים של היהדות הוא שהתורה הינה תורת חיים, וכפי שכתוב בספר הזוהר שתורה היא מלשון הוראה. התורה באה לעולם לא רק בתוך חכמה מסויימת, בתוך רעיונות גבוהים וחשובים, אלא לא פחות כדברים שצריכים להופיע בעולם, במציאות היום יומית שלנו. ה' יתברך לא רוצה שאנו נפרוש מהחיים, אלא שנחיה אותם נכון. כל המצוות שה' נתן לנו תפקידן הוא לגלות את ה' בחיים שלנו, שכן תורה שאין בה מעשים היא תורה שמנותקן, ולא בשביל זה ירדנו לעולם הזה. כמובן שהדברים ארוכים ויש המון מה לברר בהם, אך אין רצוני להרחיב, ולכן המשך ללמוד את העניין, המשך לברר, שאל עוד, חפש בספרים, ונצל את השאלה כדי להתקדם. בברכת הצלחה רבה הרב יצחק גרינבלט.
שאלה: לתת אוכל לחילוני ביום צום: לכבוד הרב נבנצאל. אורח חילוני שמגיע אליי ממרחק נסיעה באחד מארבעת הצומות, האם יהיה מותר לתת לו אוכל ושתיה? האם ההיתר הכללי של הגרשז"א שמותר לתת אוכל לחילוני למרות שלא יברך מפני שנאת חינם קיים גם כאן?
תשובה: גם במקרה זה, קיים היתרו של הגרשז"א זצ"ל ומותר לתת לו לאכול ולשתות. בשורות טובות
שאלה: דיני ברכה בהחלפת מקום: סליחה על השגעונות אבל ענית לי רק על הדין אם אני אוכל סעודה אם פת, יש לי כמה שאלות בנוגע לברכת שהכל או מזונות. 1. אם אני בבית ספר יש לי בניין שבו הכיתות נמצאות ויש שם גם קולר ואני מברך שותה יוצא להפסקה וחוזר, לדוגמא, לאחר 10 שניות או כמה דקות, אני צריך לברך שוב או לא בגלל שזה לא נחשב רשות היחיד? 2. אם אני נמצא ברשות היחיד מברך יוצא לרחוב ונכנס לאוטו, ובאוטו אני רוצה לאכול אני צריך לחזור ולברך? 4. אם אני מברך שאני ברחוב נכנס לרשות הרבים ויוצא לרחוב ואני רוצה לאכול משהו ברחוב, אני צריך לברך? 5.ההלכה הזאת שאם יוצאים ונכנסים נוהגת רק רשות היחיד יוצאים ונכנסים או גם ברשות הרבים? סליחה ושבוע טוב השאלה נשאלה בהמשך לשאלה "לברך כשמחליפים מקום "
תשובה: שוב, אענה עקרונית כי הדינים רבים. הטוב ביותר לברך ברכה אחרונה בסוף האכילה או השתיה לפני המעבר למקום אחר, אא"כ בשעת הברכה הראשונה המברך יודע שרוצה לשנות מקום ואז יכול לכוון בשעת הברכה שהברכה תועיל גם למקום החדש. לדוגמא, השותה מים בתוך בנין ודעתו לצאת החוצה יכוון בשעת הברכה ולא יצטרך לברך שוב כשייצא החוצה או כשיחזור לבנין. וזו עצה טובה לגבי ההפסקות וכד' בדוגמאות שהבאת. אם בדעתך לאכול בבית ולהמשיך ברחוב  לחם אין לאכול ברחוב  עליך לכוון בשעת הברכה, הוא הדין המתחיל לאכול בבית ובדעתו להמשיך את האכילה תוך כדי נסיעה ברכבו וכד'. האוכל ברחוב תוך כדי הליכה ולא קבע מקום מסויים לאכול אינו נחשב כמשנה מקומו כיון שמראש לא היה לו מקום קבוע לאכילה
שאלה: לא לאכול ביצה קלופה: רצינו לשאול בדבר חמירא סכנתא. הגמרא אמרה שסכנתא לאכול ביצה קלופה שעברה עליה הלילה, האם זה גם ביצה מבושלת קלופה או רק ביצה לא מבושלת?
תשובה: גם ביצה מבושלת.